Anexa nr. 10.5
Procedura de acordare a facilităţilor la plata impozitului/taxei datorate pentru clădirile şi terenurile utilizate:

-   pentru furnizarea de servicii sociale de către ONG-uri si întreprinderi sociale ca furnizori de servicii sociale (art. 456 alin. 2  lit. c), art. 464 alin. 2 lit. d) din Legea nr. 227/2015 privind Codul fiscal).

-   de organizații nonprofit folosite exclusiv pentru activitățile fără scop lucrativ,  (art. 456 alin. 2 lit. d), art. 464 alin. 2 lit. e) din Legea nr. 227/2015 privind Codul fiscal).

Art. 1. ONG-urile si întreprinderile sociale care deţin clădiri şi teren aferent clădirilor utilizate pentru furnizarea de servicii sociale, precum si clădirile şi terenurile utilizate de organizații nonprofit folosite exclusiv pentru activitățile fără scop lucrativ, pot beneficia de scutire la plata impozitului/taxei pe clădiri şi teren. 
Art. 2. Serviciile sociale care trebuie desfăşurate de ONG-urile și întreprinderile sociale  pentru a beneficia de scutire sunt de tipul: 

a. recuperare şi reabilitare; 

b. suport şi asistenţă pentru familiile şi copiii aflaţi în dificultate; 

c. educaţie informală extracurriculară pentru copii şi adulţi, în funcţie de nevoia fiecărei categorii; 

d. asistenţă şi suport pentru persoanele vârstnice, inclusiv pentru persoanele vârstnice dependente; 

e. asistenţă şi suport pentru copii, persoane vârstnice, persoane cu handicap, persoane dependente de consumul de droguri, alcool sau alte substanţe toxice, persoane care au părăsit penitenciarele, familii monoparentale, persoane afectate de violenţa în familie, victime ale traficului de fiinţe umane, persoane infectate sau bolnave HIV/SIDA, fără venituri sau cu venituri mici, imigranţi, persoane fără adăpost, bolnavi cronici, persoane care suferă de boli incurabile, precum şi alte persoane aflate în situaţii de nevoie sociala; 

f. sprijin şi orientare pentru integrarea, readaptarea şi reeducarea profesională; 

g. îngrijire social-medicală pentru persoanele aflate în dificultate, inclusiv paleative pentru persoanele aflate în fazele terminale ale unor boli;

h. mediere socială;

i. consiliere în cadru instituţionalizat, în centre de informare şi consiliere; 

j. orice alte măsuri şi acţiuni care au drept scop menţinerea, refacerea sau dezvoltarea capacităţilor individuale pentru depăşirea unei situaţii de nevoie socială; 

k. îngrijire socială și medicală gratuită în unități specializate;

l. scop de caritate, întrajutorare mutuală și asistență socială.
Art. 3. Pentru a beneficia de scutire la plata impozitului/taxei pe clădiri/teren, trebuie îndeplinite următoarele condiţii: 

a. ONG-urile si întreprinderile sociale îşi desfăşoară activitatea în condiţiile O.G. nr. 68/2003 privind serviciile sociale, cu modificările şi completările ulterioare şi ale Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare, precum și ale art. 3 lit.e a Legii nr. 219/2015 privind economia socială;

b. asociaţia sau fundaţia să fie acreditată ca furnizor de servicii sociale; 

c. în clădire să se desfăşoare exclusiv serviciile sociale pentru care asociaţia sau fundaţia a fost acreditată; 

d. furnizarea serviciilor sociale să se realizeze pe tot parcursul anului fiscal. 

Art. 4. Scutirea la plata impozitului/taxei pe clădiri/teren se acordă pe bază de cerere (Anexa 10.7) depusă la organul fiscal, însoţită de următoarele documente: 

a. actul de înfiinţare al ONG-urilor si intreprinderii sociale,organizațiilor nonprofit folosite exclusiv pentru activitățile fără scop lucrativ; 

b. statutul ONG-ului/intreprinderii sociale,organizației nonprofit folosita exclusiv pentru activitățile fără scop lucrativ; 

c. certificatul de acreditare ca furnizor de servicii sociale al asociaţiei sau fundaţiei, mai puțin pentru cei încadrați la art. 3 lit.e a Legii nr. 219/2015; 

d. memoriu de activitate;

e. extras de carte funciară, nu mai vechi de 30 de zile. 

Art. 5. a). Scutirea de la plata impozitului/taxei se aplică începând cu data de 1 ianuarie a anului următor celui în care persoana depune cererea de scutire însoţită de documentele justificative;



b). Scutirea nu se aplică pentru spațiile/încăperile/suprafețele folosite pentru activități economice sau de agrement.

1. ONG-urile si intreprinderile sociale de insertie, organizațiilor nonprofit folosite exclusiv pentru activitățile fără scop lucrativ care solicită scutire la plata impozitului pe clădiri şi teren au obligaţia de a aduce la cunoştinţa organului fiscal orice modificare intervenită în perioada cuprinsă între data depunerii cererii de scutire şi data 1 ianuarie a anului următor celui în care s-a depus cererea de scutire.

2. Înştiinţarea organului fiscal se face în termen de 30 de zile de la data apariţiei oricăror modificări ale situaţiei existente la data depunerii cererii. 

3. Neanunţarea modificărilor intervenite conduce la anularea scutirii și recalcularea impozitului începând cu data acordării facilității. 

4.  ONG-urile si intreprinderile sociale de insertie care beneficiază de scutire la plata impozitului pe clădiri şi teren are obligaţia ca ulterior acordării scutirii să aducă la cunoştinţa organului fiscal orice modificări intervenite faţă de situaţia existentă la data acordării scutirii. 

5. Înştiinţarea organului fiscal se face în termen de 30 de zile de la data apariţiei oricăror modificări ale situaţiei existente la data acordării scutirii. Scutirea va înceta cu data de 1 ianuarie a anului următor celui în care au intervenit modificările.

6.Neanunţarea modificărilor intervenite conduce la ridicarea scutirii începând cu data de 1 ianuarie a anului în care au intervenit modificările. 

Art. 7.  1.  Anual, până cel târziu la data de 30 ianuarie, ONG-urile si intreprinderile sociale ,organizațiilor nonprofit folosite exclusiv pentru activitățile fără scop lucrativ care beneficiază de scutire de la plata impozitului pe clădiri şi teren au obligaţia de a depune la organul fiscal un memoriu privind activitatea desfăşurată în anul anterior.

2.   Nedepunerea documentelor prevăzute la alin. (1) conduce la reanalizarea scutirii acordate începând cu data de 1 ianuarie a anului pentru care nu s-au depus documentele. 

Anexa nr. 10.5/A

CĂTRE,

PRIMĂRIA MUNICIPIULUI MARGHITA

SERVICIUL IMPOZITE ȘI TAXE LOCALE

Subscrisa __________________________________________ cod unic de identificare_________ cu sediul în_______________________ tel._____________ fax_______ adresa de email____________. Reprezentată prin dl./d-na____________________ în calitate de ________________, domiciliat (ă) în _____________________________, posesor al B.I./C.I. seria ______, nr.____________, CNP________________________, prin prezenta solicit scutire de la plata*____________________________________, pentru imobilul situat în __________________________, conform Hotărârii Consiliului Local al Municipiului Marghita nr.______/________.

La prezenta cerere anexez următoarele documente certificate de conformitate cu originalul: 

- actul de înfiinţare al asociaţiei/fundaţiei;

- statutul asociaţiei/fundaţiei/organizatiei; 

- certificatul de acreditare ca furnizor de servicii sociale al asociaţiei sau fundaţiei, mai puțin pentru cei încadrați la art. 3 lit.e a Legii nr. 219/2015; 

- declarație pe proprie răspundere din care să reiasă că atât clădirea cât și terenul deținut nu sunt utilizate pentru activități economice sau de agrement; 
- memoriu de activitate; 

- extras de carte funciară, nu mai vechi de 30 de zile;

-alte documente considerate relevante în susținerea cererii. 

De asemenea, declar că am luat act de următoarele precizări:

1. Nedeclararea oricăror modificări intervenite în perioada cuprinsă între data depunerii cererii de scutire şi data 1 ianuarie a anului următor celui în care s-a depus cererea de scutire, se sancţionează cu amendă şi duce la anularea scutirii acordate, începând cu data acordării acesteia. 

2. Înştiinţarea organului fiscal se face în termen de 30 de zile de la data apariţiei oricăror modificări ale situaţiei existente la data acordării scutirii. Scutirea va înceta cu data de 1 ianuarie a anului următor celui în care au intervenit modificările. 

3. Neanunţarea modificărilor intervenite prevăzute la pct. 2 conduce la ridicarea scutirii începând cu data de 1 ianuarie a anului în care au intervenit modificările. 

Data _____________ 




Semnătura, 

Notă: * impozitului pe clădire şi/sau impozit teren

